ตุนอี๋หวงกุ้ยเฟย

**ตุนอี๋หวงกุ้ยเฟย** (惇怡皇貴妃 瓜爾佳氏; ประสูติ 3 ธันวาคม ค.ศ. 1683 - 30 เมษายน ค.ศ. 1768) ประสูติในสกุลกูวัลกิยา หรือกัวเอ่อร์เจีย เป็นพระอัครราชเทวีในจักรพรรดิคังซี ทรงมีพระชันษาน้อยกว่าจักรพรรดิคังซีถึง 29 ปี มีพระชันษายืนกว่า จักรพรรดินีเซี่ยวเสียนฉุน, จักรพรรดินีจี้, บรรดาพระมเหสีและพระราชโอรส พระราชธิดาอีกหลายพระองค์ของ จักรพรรดิเฉียนหลง และเป็นพระภรรยาเจ้าองค์สุดท้ายในจักรพรรดิคังซี

## พระราชประวัติ

### พื้นหลังพระชนม์ชีพ
ไม่ทราบพระนามจริงของนาง แต่ชื่อบุคคลจีน ของพระองค์คือ หานจิ่วฉุน (旱九春)

* พระบิดา: ฮู่ หม่าน (祜滿) ดำรงตำแหน่งทหารยศที่สาม (品協領)

### รัชศกคังซี

พระนางกูวัลกิยาประสูติเมื่อวันที่ 16 เดือน 10 ตามปฏิทินจันทรคติ ปีที่ 22 ของจักรพรรดิคังซี ซึ่งตรงกับวันที่ 3 ธันวาคม ค.ศ. 1683 ตามปฏิทินเกรกอเรียน ในปี ค.ศ. 1700 พระนางได้เข้าสู่พระราชวังต้องห้ามเมื่อพระชนมายุได้ 17 ปี และได้รับสถาปนาพระยศเป็น "เหอผิน" (和嫔; "เหอ" หมายถึง "กลมกลืน") เมื่อวันที่ 17 พฤศจิกายน ค.ศ. 1701 พระนางได้ให้การประสูติ พระราชธิดาองค์ที่สิบแปดของจักรพรรดิ ซึ่งสิ้นพระชนม์ก่อน ในเดือนเดียวกันนั้น ต่อมาในปี ค.ศ. 1711 ทรงได้รับพระราชบัญชาให้ทรงอภิบาลองค์ชายหงลี่ ร่วมกับเชวี่ยฮุ่ยหวงกุ้ยเฟย และในปี ค.ศ. 1718 พระนางได้รับการเลื่อนพระยศเป็น "เหอเฟย" (和妃)

### รัชศกยงเจิ้ง
ตามธรรมเนียมแล้ว จักรพรรดิองค์ใหม่แต่ละพระองค์จะต้องเลื่อนตำแหน่งพระภรรยาเจ้าของจักรพรรดิองค์ก่อน เมื่อขึ้นสู่ราชบัลลังก์ พระนางได้รับการเลื่อนพระยศเป็น "**เหอกุ้ยไท่เฟย**" (和贵太妃) พระยศระดับหวงข่าว (皇考) ในปี ค.ศ. 1722 แต่พิธีเลื่อนพระยศจัดขึ้นในเดือนกรกฎาคม ค.ศ. 1724

### รัชศกเฉียนหลง

ในปี ค.ศ. 1743 พระนางได้รับการเลื่อนพระยศเป็น "**เหวินฮุ่ยหวงกุ้ยไท่เฟย**" (温惠皇贵太妃; "เหวินฮุ่ย" แปลว่า "อ่อนโยนและใจดี") พระยศระดับหวงจู่ (皇祖) จักรพรรดิเฉียนหลงทรงคุกเข่าสองครั้งและโค้งคำนับหกครั้ง จากนั้นพระนางทรงยืนขึ้นและทรงรับพิธีดังกล่าว ที่ประทับของพระนางในพระราชวังต้องห้ามคือพระตำหนักจิ้งฝู (景福宫; หมายถึง "พระราชวังแห่งทิวทัศน์อันสุขสันต์") ซึ่งเป็นหนึ่งในพระตำหนักในอาณาบริเวณพระตำหนักหนิงโซ่ว ซึ่งเคยเป็นพระราชวังสำหรับพระพันปีหลวง โดยประทับร่วมกับเชวี่ยฮุ่ยหวงกุ้ยเฟย

ในปี ค.ศ. 1763 พระนางฉลองวันประสูติครบรอบ 80 ปี พระนางได้รับผ้าวู่หลิงเป่าโถว 9 ม้วน ผ้าซาตินห้าสีประดับพลอยสีฟ้า ผ้าไหม 1 เมตร ปักลายมังกรสีทอง 8 วง ผ้าบรอกเคด 2 เมตร ถุงใส่เหรียญทอง 3 ถุง ผ้าซาติน 1 เมตร ปักอักษร "โช่ว" สีทอง ผ้าซาตินต้าจวน 18 เมตร ผ้ากำมะหยี่ 9 เมตร ผ้าฝ้ายมัสลินต้าจวน 9 เมตร ผ้าดามัสก์ 9 เมตร ผ้าไหมฤดูใบไม้ผลิ 9 เมตร และผ้าเครปผู่หวน 9 เมตร พระนางเสด็จสิ้นพระชนม์สิริพระชันษา 86 ปี ณ พระตำหนักจิงฝู

เมื่อวันที่ 30 เมษายน ค.ศ. 1768 ในเดือนมิถุนายน ปี ค.ศ. 1768 พระนางได้รับพระสมัญญานามว่า "ตุนอี๋หวงกุ้ยเฟย" (惇怡皇贵妃; "ตุนอี๋" แปลว่า "ซื่อสัตย์และน่ารัก") พระนางเป็นพระภรรยาเจ้าคนสุดท้ายในจักรพรรดิคังซี&#x5B; *[[วิกิพีเดีย:ต้องการอ้างอิง|<span title="This claim needs references to reliable sources. (October 2021)">ต้องการแหล่งอ้างอิง</span>]]* &#x5D;

## พระราชบุตร

* ขณะทรงพระยศว่า เหอผิน
** *พระราชธิดาที่ไม่มีพระนาม* (17 พฤศจิกายน ค.ศ. 1701 – พฤศจิกายน ค.ศ. 1701) พระราชธิดาองค์ที่ 18 ในจักรพรรดิคังซี

## พระเกียรติยศ

* ในรัชสมัยของจักรพรรดิคังซี (ครองราชย์ ค.ศ. 1661–ค.ศ. 1722):
** ท่านหญิงกูวัลกิยา (瓜爾佳氏)
** เหอผิน (; ตั้งแต่ปี ค.ศ. 1700)
** เหอเฟย (; ตั้งแต่ปี ค.ศ. 1718)
* ในรัชสมัยของจักรพรรดิหย่งเจิ้ง (ครองราชย์ ค.ศ. 1722–ค.ศ. 1735):
** เหอกุ้ยไท่เฟย (; ตั้งแต่ปี ค.ศ. 1722)
* ในรัชสมัยของจักรพรรดิเฉียนหลง (ครองราชย์ ค.ศ. 1735–ค.ศ. 1796):
** เหวินฮุ่ยหวงกุ้ยไท่เฟย (; ตั้งแต่ปี ค.ศ. 1743)
** *ตุนอี๋หวงกุ้ยเฟย* (; ตั้งแต่ปี 1768)

## อ้างอิง

หมวดหมู่:บทความที่มีข้อความภาษาจีน
หมวดหมู่:บาทบริจาริกาในราชสำนักชิง
หมวดหมู่:บุคคลที่เกิดในปี พ.ศ. 2226
หมวดหมู่:บุคคลที่เสียชีวิตในปี พ.ศ. 2311